Proposta għal regolament tal-Kunsill li tħassar ir-Regolament (KE) Nru 2040/2000 dwar id-dixxiplina tal-baġit /* KUMM/2006/0448 finali - CNS 2006/0151 */





[pic] | KUMMISSJONI TAL-KOMUNITAJIET EWROPEJ | Brussel 09.08.2006 KUMM(2006) 448 finali 2006/0151(CNS) Proposta għal REGOLAMENT TAL-KUNSILL li tħassar ir-Regolament (KE) Nru 2040/2000 dwar id-dixxiplina tal-baġit (preżentata mill-Kummissjoni) MEMORANDUM TA’ SPJEGAZZJONI Il-Ftehim Interistituzzjonali (FII) dwar id-dixxiplina baġitarja u t-tmexxija finanzjarja soda[1] adottat fis-17 ta’ Mejju 2006 jistabbilixxi qafas finanzjarju multiannwali ta’ l-Unjoni Ewropea għall-perjodu 2007-2013. Id-dispożizzjonijiet fir-Regolament tal-Kunsill Nru 2040/2000 dwar id-dixxiplina tal-baġit m’għadhomx meħtieġa u xi kultant m’humiex konformi mad-dispożizzjonijiet tal-FII. Dispożizzjonijiet dwar l-agrikoltura L-esperjenza fir-rigward tal-qafas finanzjarju 2000-2006 uriet li m'għadx hemm il-ħtieġa li tinżamm il-linja gwida agrikola maħsuba fir-Regolament tal-Kunsill Nru 2040/2000 dwar id-dixxiplina tal-baġit, għaliex in-nefqa fuq l-agrikoltura diġà hija mrażżna bil-limiti fuq in-nefqa maqbula sa l-2013. Id-dispożizzjonijiet l-oħra li jikkonċernaw id-dixxiplina baġitarja għall-agrikoltura nbidlu u ssaħħew bir-Regolament tal-Kunsill Nru 1290/2005 dwar il-finanzjament tal-politika agrikola komuni[2] (l-Artikoli 18-20). Dispożizzjonijiet dwar ir-riżervi Ir-riżerva għall-garanziji fuq is-self għall-2007-2013 inbidlet b’linja tal-baġit taħt l-intestatura 4 ‘l-UE bħala attur globali’. Il-Kummissjoni pproponiet ukoll mekkaniżmu ġdid ibbażat fuq bażi legali ġdida[3] għall-provvista ta’ Fond ta’ Garanzija għal azzjonijiet esterni. Il-mekkaniżmu l-ġdid huwa bbażat fuq provvista ex-post marbuta ma’ l-ammont dovut tas-self u tas-self garantit. Dan jippermetti provvista regolari minn partita baġitarja normali klassifikata bħala nefqa obbligatorja, u għaldaqstant ma jkunx għad hemm il-ħtieġa ta’ riżerva ad-hoc . Ir-riżerva għal Għajnuna ta’ Emerġenza lil pajjiżi terzi issa tissemma fir-Regolament Finanzjarju applikabbli għall-baġit ġenerali tal-Komunitajiet Ewropej[4]; u l-ammont u l-kundizzjonijiet għall-użu tagħha issa jinsabu fil-Ftehim Interistituzzjonali dwar id-dixxiplina baġitarja u t-tmexxija finanzjarja soda. Fl-aħħarnett, meta wieħed iqis il-mekkaniżmu ġdid propost għall-provvista ta’ Fond ta’ Garanzija u r-regoli dwar l-użu tar-riżerva għal Għajnuna ta’ Emerġenza stipulati fil-Ftehim Interistituzzjonali msemmi hawn fuq, in-nefqa relatata tiġi ffinanzjata mir-riżorsi proprji bħal kull nefqa oħra mdaħħla fil-baġit, u ma jibqgħux jinħtieġu dispożizzjonijiet speċifiċi. Taħt dawn il-kundizzjonijiet, il-Kummissjoni għaldaqstant tikkunsidra li r-Regolament tal-Kunsill Nru 2040/2000 dwar id-dixxiplina tal-baġit għandu jitħassar. 2006/0151(CNS) Proposta għal REGOLAMENT TAL-KUNSILL li tħassar ir-Regolament (KE) Nru 2040/2000 dwar id-dixxiplina tal-baġit IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 37, 279 u 308 tiegħu, Wara li kkunsidra l-proposta mill-Kummissjoni[5], Wara li kkunsidra l-opinjoni tal-Parlament Ewropew[6], Wara li kkunsidra l-opinjoni tal-Qorti ta' l-Awdituri[7], Billi: 1. Ir-Regolament tal-Kunsill (KE) Nru 2040/2000 tas-26 ta’ Settembru 2000 dwar id-dixxiplina tal-baġit[8] jistipula regoli maħsuba biex jiżguraw il-ġestjoni kif xieraq ta' l-infiq tal-Komunità, kemm fir-rigward tal-Fond ta’ Garanzija EAGGF kif ukoll fir-rigward tar-riżervi għal operazzjonijiet esterni, skond il-prinċipji ta’ amministrazzjoni finanzjarja soda maqbula fil-Ftehim Interistituzzjonali tas-6 ta’ Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u t-titjib tal-proċedura tal-baġit[9]. 2. Rigward il-Parti I tar-Regolament (KE) Nru 2040/2000, dwar in-nefqa fuq l-agrikoltura, il-limiti stabbiliti fil-qafas finanzjarju multiannwali għall-2007-2013 mehmuż fl-Anness I tal-Ftehim Interistituzzjonali l-ġdid dwar id-dixxiplina tal-baġit u l-amministrazzjoni finanzjarja soda tas-17 ta’ Mejju 2006[10] jipprekludu l-ħtieġa li tinżamm il-linja gwida dwar l-agrikoltura stipulata fih. 3. Id-dispożizzjonijiet l-oħra li jikkonċernaw id-dixxiplina baġitarja għall-agrikoltura fil-Parti I tar-Regolament (KE) Nru 2040/2000 inbidlu bl-Artikoli 18 sa 20 tar-Regolament tal-Kunsill (KE) Nru 1290/2005 tad-29 ta’ Ġunju 2005 dwar il-finanzjament tal-politika agrikola komuni[11]; 4. Rigward il-Parti II tar-Regolament (KE) Nru 2040/2000, dwar ir-riżervi għal operazzjonijiet esterni, m’għadx hemm il-ħtieġa ta' dispożizzjonijiet u miżuri speċifiċi li jkunu eċċezzjonali fil-kuntest tas-sistema ta' riżorsi proprji għall-finanzjament tal-Fond ta' Garanzija u r-riżerva ta' Għajnuna ta' Emerġenza. Ir-riżerva għall-garanziji fuq is-self għall-2007-2013 inbidlet b’linja tal-baġit taħt l-intestatura 4 ‘l-UE bħala attur globali’; il-prinċipji ewlenin rigward ir-riżerva għal Għajnuna ta’ Emerġenza jinsabu fir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej[12], filwaqt li l-ammont u l-kundizzjonijiet ta’ l-użu jinsabu stipulati fil-Ftehim Interistituzzjonali tas-17 ta’ Mejju 2006 dwar id-dixxiplina tal-baġit u l-amministrazzjoni finanzjarja soda[13]. Peress li m’hemmx involuti direttament interessi ta’ partijiet terzi, m'hemmx il-ħtieġa li dawn ta’ l-aħħar jiġu inkorporati fir-Regolament. 5. B’konsegwenza ta’ dan, id-dispożizzjoniet kollha stipulati fir-Regolament (KE) Nru 2040/2000 m'għadhomx validi. 6. Ir-Regolament tal-Kunsill (KE) Nru 2040/2000 għandu għalhekk jitħassar. ADOTTA DAN IR-REGOLAMENT: Artikolu 1 Ir-Regolament tal-Kunsill (KE) Nru 2040/2000 qiegħed jitħassar b’effett mill-1 ta’ Jannar 2007. Artikolu 2 Dan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċjali ta' l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, […] Għall-Kunsill Il-President [pic][pic][pic][pic][pic][pic] [1] ĠU C 139, 14.06.2006, p.1 [2] ĠU L 209, 11.8.2005, p. 1. [3] COM (2005) 130 finali, 5.4.2005. [4] ĠU L 248, 16.9.2002, p. 1. [5] ĠU C […], […], p. […]. [6] ĠU C […], […], p. […]. [7] ĠU C […], […], p. […]. [8] ĠU L 244, 29.9.2000, p. 27. [9] ĠU C 172, 18.6.1999, p. 1. [10] ĠU C 139, 14.6.1999, p. 1. [11] ĠU L 209, 11.8.2005, p. 1. Kif emendat bir-Regolament (KE) Nru 320/2006 (ĠU L 58, 28.2.2006, p. 42). [12] ĠU L 248, 16.9.2002, p. 1. Regolament kif emendat l-aħħar bi […] [13] ĠU C 139, 14.6.1999, p. 1.